CELEX: 32015R0553
Language: sk
Date: 2015-04-07 00:00:00
Title: Vykonávacie nariadenie Komisie (EÚ) 2015/553 zo  7. apríla 2015 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka cerevisan a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

8.4.2015   
            
            
               SK
            
            
               Úradný vestník Európskej únie
            
            
               L 92/86
            
         VYKONÁVACIE NARIADENIE KOMISIE (EÚ) 2015/553
   zo 7. apríla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka cerevisan a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 22 ods. 1 v spojení s článkom 13 ods. 2,
   keďže:
   
               (1)
            
            
               V súlade s článkom 7 ods. 1 nariadenia (ES) č. 1107/2009 bola 5. marca 2012 Francúzsku doručená žiadosť od spoločnosti Agro-Levures et Dérivés SAS o schválenie účinnej látky cerevisan. V súlade s článkom 9 ods. 3 uvedeného nariadenia Francúzsko ako spravodajský členský štát informovalo 14. mája 2012 Komisiu o prijateľnosti predmetnej žiadosti.
            
         
               (2)
            
            
               Dňa 22. februára 2013 spravodajský členský štát predložil Komisii návrh hodnotiacej správy, ktorého kópiu predložil Európskemu úradu pre bezpečnosť potravín (ďalej len „úrad“) s posúdením, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.
            
         
               (3)
            
            
               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a samotnému úradu poskytol dodatočné informácie. V januári 2014 predložil spravodajský členský štát úradu posúdenie dodatočných informácií vo forme aktualizovaného návrhu hodnotiacej správy.
            
         
               (4)
            
            
               Dňa 5. mája 2014 úrad oznámil žiadateľovi, členským štátom a Komisii svoj záver, či od danej účinnej látky cerevisan možno očakávať, že spĺňa kritériá schválenia stanovené v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.
            
         
               (5)
            
            
               Žiadateľ mal možnosť predložiť pripomienky k revíznej správe.
            
         
               (6)
            
            
               Dňa 11. decembra 2014 Komisia predložila Stálemu výboru pre rastliny, zvieratá, potraviny a krmivá revíznu správu týkajúcu sa látky cerevisan a návrh nariadenia pre prípad schválenia tejto látky.
            
         
               (7)
            
            
               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín, ktorý obsahuje uvedenú účinnú látku, a to najmä použitia, ktoré boli preskúmané a sú podrobne opísané v revíznej správe, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené. Preto je vhodné cerevisan schváliť.
            
         
               (8)
            
            
               Komisia sa ďalej domnieva, že cerevisan je účinná látka s nízkym rizikom podľa článku 22 nariadenia (ES) č. 1107/2009. Cerevisan nie je problémová látka a spĺňa podmienky stanovené v bode 5 prílohy II k nariadeniu (ES) č. 1107/2009. Hlavnou zložkou látky cerevisan sú bunkové steny kvasiniek Saccharomyces cerevisiae, ktoré sú v prírode rozšírené. Bežne sa používajú v potravinárskej výrobe (pečivo, alkoholické nápoje, doplnky výživy) a pravidelne sa konzumujú bez akýchkoľvek dôkazov o ich škodlivých vplyvoch. V porovnaní s expozíciou, s ktorou sa počíta v reálnych prirodzených situáciách, sa očakáva zanedbateľná úroveň dodatočnej expozície ľudí, zvierat a životného prostredia v dôsledku použití schválených na základe nariadenia (ES) č. 1107/2009.
            
         
               (9)
            
            
               Preto je vhodné schváliť cerevisan ako látku s nízkym rizikom. V súlade s článkom 13 ods. 4 nariadenia (ES) č. 1107/2009 by sa mala zodpovedajúcim spôsobom zmeniť príloha k vykonávaciemu nariadeniu Komisie (EÚ) č. 540/2011 (3).
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie účinnej látky
   Účinná látka cerevisan, ktorá sa uvádza v prílohe I, sa schvaľuje za podmienok stanovených v tejto prílohe.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vestník EFSA (EFSA Journal) 2014; 12(6):3583.
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Všeobecný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Schválenie platí do
               
               
                  Osobitné ustanovenia
               
            
                  Cerevisan (neprijal sa žiadny názov ISO)
                  CAS č.: nepridelené
                  CIPAC č.: 980
               
               
                  neuplatňuje sa
               
               
                  ≥ 924 g/kg
               
               
                  23. apríla 2015
               
               
                  23. apríla 2030
               
               
                  Pri vykonávaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa zohľadňujú závery z revíznej správy o látke cerevisan, a najmä jej dodatky I a II.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      V časti D prílohy k vykonávaciemu nariadeniu (EÚ) č. 540/2011 sa dopĺňa táto položka:
      
         
                     Číslo
                  
                  
                     Všeobecný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Schválenie platí do
                  
                  
                     Osobitné ustanovenia
                  
               
                     „3
                  
                  
                     cerevisan (neprijal sa žiadny názov ISO)
                     CAS č.: nepridelené
                     CIPAC č.: 980
                  
                  
                     neuplatňuje sa
                  
                  
                     ≥ 924 g/kg
                  
                  
                     23. apríla 2015
                  
                  
                     23. apríla 2030
                  
                  
                     Pri vykonávaní jednotných zásad, ktoré sa uvádzajú v článku 29 ods. 6 nariadenia (ES) č. 1107/2009, sa zohľadňujú závery z revíznej správy o látke cerevisan, a najmä jej dodatky I a II.“
                  
               
      
         (1)  Ďalšie podrobnosti o identite a špecifikácii účinnej látky sú uvedené v revíznej správe.